РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 3

от заседание на Комисия ”Професионална квалификация и 
информационни технологии”,
проведено на 30.01.2017 г.

Днес, 30.01.2017 г. /понеделник/ от 9,00 часа се проведе заседание на комисия “Професионална квалификация и информационни технологии”, в състав:

         ПРЕДСЕДАТЕЛ: Румен Георгиев 
                  ЧЛЕНОВЕ: Даниела Костова - отсъства	          
                                                    Елка Атанасова 
Юлиана Колева 
        Галина Карагьозова 
        Мария Кузманова 

На заседанието присъстваха експертните сътрудници към комисията: инж. Валери Михайлов – директор дирекция „ИТСС“, Анелия Чомакова – гл. експерт дирекция „ИТСС“, Юлиана Стойнева – младши експерт – юрисконсулт, отдел „ЮОДКВСС“, дирекция „Правна“ и Елеонора Савова началник отдел „СКС”, АВСС.

1.ОТНОСНО: Писмо от министерство на правосъдието във връзка с планиране и провеждане на обучения на съдии и съдебни помощници относно промените в Търговския закон и въвеждане на ново производство по стабилизация на търговеца.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

1.1. Да се изпрати писмо до директора на НИП за организиране на обучения на съдии и съдебни помощници относно промените в Търговския закон и въвеждане на ново производство по стабилизация на търговеца, до влизането им в сила от 01 юли 2017 г.
1.2. Да се уведоми Комисия „ПКИТ” за предприетите действия.

2.ОТНОСНО: Искане от председателя на Върховен административен съд за осигуряване 270 бр. лицензи за антивирусна програма.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

2.1. Да се предоставят на председателя на Върховен административен съд 270 бр. лицензи за антивирусна програма
2.2. Изпраща решението на комисията по т. 2.1 на председателя на Върховен административен съд.

 3.ОТНОСНО: Искане от председателя на Върховен административен съд за осигуряване на средства за закупуване на озвучителна и звукозаписна система.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

3.1. Връща искането от председателя на Върховен административен съд за преценка на възможностите за доставка и монтаж на озвучителна и звукозаписна система, съобразена с приетите лимити с решение на Пленума на ВСС по протокол № 19/27.04.2016 г. и за доокомплектоване със съответните оферти.

4.ОТНОСНО: Писмо от председателя на Върховен административен съд за оказване на съдействие при публикуване на съдебните актове на административните съдилища в ЦУБИПСА.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

4.1. Да се препрати писмото от председателя на Върховен административен съд на „Абати” АД, с молба за определяне на лице за контакт и съдействие при публикуване на съдебните актове на административните съдилища в ЦУБИПСА.

5.ОТНОСНО: Писма от заместник-министъра на правосъдието и председателя на Върховен касационен съд във връзка с определяне на дата за тристранна среща относно писмо с изх. № 96-00-364/15.12.2016 г.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

5.1. Отлага разглеждането за следващо заседание на комисията.
 
6.ОТНОСНО: Извлечения от протокол № 4/25.01.2017 г. на комисия „Управление на собствеността” и протокол № 4/25.01.2017 г. на комисия „Бюджет и финанси” относно осигуряване на оптична свързаност между сградите на ИВСС с мрежата на Държавната администрация.

Искането касае осигуряване на оптична свързаност на приблизителна стойност 10 000 лв. между сградата  на ИВСС и наетите помещения на ул. „Бачо Киро“ № 26-30.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

6.1. Искането на главния инспектор на ИВВС за осигуряване на оптична свързаност на приблизителна стойност 10 000 лв., е нецелесъобразно.
6.2. Предлага на Комисия „Управление на собствеността“ да върне искането на ИВСС с препоръка за избор на алтернативен начин за осигуряване на свързаност.
6.3. Решението да се изпрати на Комисия „Управление на собствеността“.

7.ОТНОСНО: Писмо от главния секретар на ИВСС относно осигуряване на достъп на Инспектората към ВСС до Системата за измерване на натовареността на съдиите /СИНС/.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

7.1. Не възразява да бъде осигурен достъп на Инспектората към ВСС до Системата за измерване на натовареността на съдиите /СИНС/.
7.2. Да се изпрати писмо на Мартин Кошутов - „Смарт Системс 2010“  ЕООД, ведно с писмо с изх. № А-01-77/24.01.2017 г. от ИВСС, за становище относно техническите възможности за осигуряване на достъп на Инспектората към ВСС до Системата за измерване на натовареността на съдиите /СИНС/.
7.3. Решението да се изпрати на Комисия „Съдебна карта, натовареност и съдебна статистика” към Съдийската колегия на Висшия съдебен съвет, за сведение и по компетентност..

8.ОТНОСНО: Искане от председателя на Районен съд гр. Асеновград за осигуряване на средства за закупуване на програмен продукт „Електронна папка на съдебно-изпълнително дело”.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

8.1. Искането от председателя на Районен съд гр. Асеновград за осигуряване на средства за закупуване на програмен продукт „Електронна папка на съдебно-изпълнително дело”, е нецелесъобразно. 
8.2. Препоръчва на председателя на Районен съд гр. Асеновград осигуряването на програмния продукт да бъде в рамките на бюджета на съда.
8.2. Изпраща решението на комисията на председателя на Районен съд гр. Асеновград.

ПРЕДСЕДАТЕЛ
НА КОМИСИЯТА: /П/
		РУМЕН ГЕОРГИЕВ